|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές : 21/01/ 2021 |
| Kάχι Καχιασβίλι 6 Ολυμπιακο χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: sokratis.syllogos@gmail.com Face book: Σύλλογος Εκπαιδευτικών Σωκράτης  | Προς: Εκπαιδευτικούς, Γονείς, Ένωση Γονέων, Σύλλογοι γονέων και σωματεία του Δήμου Αχαρνών, ΔΟΕ, Μ.Μ.Ε. |

**Πραγματοποιήθηκε σήμερα, 21/1/2021, Παράσταση Διαμαρτυρίας του Συλλόγου Π.Ε. Αν. Αττικής «ο Σωκράτης», μαζί με σωματεία και φορείς του Δήμου Μενιδίου.** **Δελτίο τύπου.**

 **Επαναπροσλαμβάνονται οι καθαρίστριες στον Δήμο Αχαρνών**

Υπενθυμίζουμε ότι λίγο πριν την επανέναρξη των σχολείων, αντί να ενισχυθεί το προσωπικό καθαριότητας, εν μέσω πανδημίας, απολύθηκαν 45 εργαζόμενες!!! Ο σύλλογός μας, μαζί με τους γονείς, προχώρησε όλο αυτό το διάστημα σε δράσεις, ώστε Κυβέρνηση και Δημοτική Αρχή να πάρουν, έστω και τώρα, όλα τα απαραίτητα μέτρα, που θα εξασφαλίσουν την ασφάλεια των εκπαιδευτικών, των μαθητών και των οικογενειών τους.

**Στη σημερινή συνάντηση με την Αντιδήμαρχο Παιδείας, πήραμε τη διαβεβαίωση ότι οι καθαρίστριες θα επαναπροσληφθούν μέσα στην επόμενη εβδομάδα και ότι οι καθυστερήσεις οφείλονται σε «γραφειοκρατικά εμπόδια»…**

Σχετικά με ζητήματα όπως ο εφοδιασμός των σχολείων με τα απαραίτητα είδη υγιεινής, τα μαζικά τεστ, η ιχνηλάτηση σε περιπτώσεις κρουσμάτων, καθώς και οι ακατάλληλες κτηριακές υποδομές, ζητήματα πραγματικά κρίσιμα για την ασφαλή λειτουργία των σχολείων της Πρωτοβάθμιας, αλλά και για το ασφαλές άνοιγμα Γυμνασίων και Λυκείων, η Αντιδήμαρχος απάντησε ότι είναι όλα αρμοδιότητες των αντίστοιχων Υπηρεσιών, του ΕΟΔΥ και του Υπουργείου Παιδείας…

-Για μια ακόμα φορά Υπουργείο και Δημοτική Αρχή πετούν το «μπαλάκι» των ευθυνών ο ένας στον άλλον, προσπαθώντας και οι δύο πλευρές να κρύψουν την καταστροφική ολιγωρία τους, να κρύψουν ότι θέλουν να βγάλουν την πανδημία «τζάμπα» και ότι θεωρούν κόστος οτιδήποτε έχει να κάνει με την ικανοποίηση των δικαιωμάτων μας στην υγεία και τη μόρφωση!

-Για μια ακόμα φορά αποδεικνύεται ότι ο μόνος δρόμος για εμάς είναι η συσπείρωση στο σωματείο μας και η διεκδίκηση όλων όσων έχουμε ανάγκη εμείς και οι μαθητές μας. Ότι οργανωμένοι στα σωματεία μας μπορούμε να τους πιέσουμε, να έχουμε κατακτήσεις και ταυτόχρονα να αποτρέπουμε τα σχέδιά τους.

Η δύναμή μας βρίσκεται στη συλλογική πάλη, γι’ αυτό συνεχίζουμε, χωρίς κανένα εφησυχασμό, να αγωνιζόμαστε για μέτρα υγιεινής και ασφάλειας, για τα εργασιακά μας δικαιώματα, για τα μορφωτικά δικαιώματα των μαθητών μας.

**Για το Δ.Σ**

 **Ο ΠΡΟΕΔΡΟΣ H ΓΡΑΜΜΑΤΕΑΣ**

 **ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**